Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 1 Pv 147/12/8811	Trebišov, 23.4.2012
EEČ : 2-69-135-2012

U Z N E S E N I E

Trestná vec:	obvinený XXXXX a spol.  
Prečin:	krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Trebišov
Rozhodnutie:
Podľa § 216 odsek 1 Trestného poriadku podmienečne zastavujem trestné stíhanie obvinených:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
3.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
Skutková veta:
Dňa 04.01.2012 v čase okolo 19.40 h spoločne došli k zadnej časti objektu firmy XXXXX Sečovce, do ktorého vošli cez poškodené oplotenie, odkiaľ odcudzili 1 ks železný rám modrej farby a 5 ks železného zábradlia žltej farby, ktoré vyniesli za oplotenie objektu a naložili ho na dvojkolesový ručný vozík a cestou domov boli hliadkou OO PZ Sečovce prichytení na ul. Nová Doba v Sečovciach, čím takto pre poškodenú firmu XXXXX, Sečovce, spôsobili škodu vo výške 150,- €,
-	pričom obv. ml. XXXXX sa skutku dopustil aj napriek tomu, že dňa 28.12.2011 mu bola Obvodným oddelením PZ Sečovce uložená pokuta vo výške 15,- €, ev. č. bloku AB 123876, za spáchanie priestupku proti majetku podľa § 50 ods. 1 Zákona č. 372/90 Zb., ktorého skutku sa dopustil dňa 28.12.2011,
-	taktiež obv. XXXXX sa skutku dopustil aj napriek tomu, že dňa 08.06.2011 mu bola Obvodným oddelením PZ Sečovce uložená pokuta vo výške 30,- €, ev. č. bloku AB 025301, za spáchanie priestupku proti majetku podľa § 50 ods. 1 Zákona č. 372/90 Zb., ktorého skutku sa dopustil dňa 08.06.2011,
-	a obv. XXXXX sa skutku dopustila aj napriek tomu, že dňa 28.12.2011 jej bola Obvodným oddelením PZ Sečovce uložená pokuta vo výške 30,- €, ev. č. bloku AB 123878, za spáchanie priestupku proti majetku podľa § 50 ods. 1 Zákona č. 372/90 Zb., ktorého skutku sa dopustil dňa 28.12.2011.

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
13 mesiacov
2.	XXXXX, dátum narodenia: XXXXX 
15 mesiacov
3.	XXXXX, dátum narodenia: XXXXX 
15 mesiacov
Z priloženého spisového materialu nevyplýva potreba uložiť obvineným v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
	Uznesením policajného orgánu OO PZ Sečovce sp. zn. ORP-81/SE-TV-2012 zo 17.02.2012 bolo začaté trestné stíhanie a súčasne vznesené obvinenie ml. XXXXX, XXXXX a XXXXX za prečin krádeže podľa § 212 ods. 2 písm. f  Tr. zákona na tom skutkovom základe, ako je uvedené vo výroku tohto uznesenia.

	Obvinení ml. XXXXX, XXXXX a XXXXX sa v priebehu  skráteného vyšetrovania ku skutku, ktorý je im kladený za vinu, sa v plnom rozsahu doznali. Splnomocnený zástupca poškodenej strany, XXXXX, si voči obvineným neuplatňuje uhradiť žiadnu škodu, nakoľko odcudzené veci im boli vrátené v nepoškodenom stave, o čom svedčí aj úradný záznam o vrátení veci. 

	Všetci traja obvinení zároveň  súhlasili s podmienečným zastavením trestného stíhania.

	Súčasne som v zmysle § 216 ods. 2 Tr. por. stanovil skúšobnú dobu obvinenému ml. XXXXX skúšobnú dobu v trvaní 13 (trinásť) mesiacov a obvineným XXXXX a XXXXX v trvaní po 15 (pätnásť) mesiacov každému z nich, ktorá začína plynúť právoplatnosťou tohto uznesenia, pričom ak obvinení povedú v priebehu tejto skúšobnej doby riadny život, bude po jej uplynutí rozhodnuté o ich osvedčení. V opačnom prípade sa bude v trestnom stíhaní pokračovať a to aj počas plynutia skúšobnej doby.

	Z vyššie uvedených dôvodov a vzhľadom na osoby  páchateľov s prihliadnutím na ich  doterajší život a na okolnosti prípadu považujem rozhodnutie o podmienečnom zastavení trestného stíhania za odôvodnené a pre obvinených ml. XXXXX, XXXXX a XXXXX za dostačujúce.

Poučenie:
Proti tomuto uzneseniu je prípustná sťažnosť, ktorú možno podať do troch dní od jeho oznámenia na Okresnú prokuratúru v Trebišove.
Sťažnosť má odkladný účinok

JUDr. Róbert Kuka
prokurátor